cyanic-selkie/wikianc huggingface dataset:
Gljúfrasteinn
Halldór naut mikillar virðingar erlendis, ekki síst eftir að hann hlaut Nóbelsverðlaunin árið 1955. Þegar opinberir gestir komu til landsins var þeim oft boðið í heimsókn á Gljúfrastein. Sem dæmi má nefna að bæði Gústaf VI Adólf Svíakonungur og sonarsonur hans Karl XVI Gústaf heimsóttu Gljúfrastein, árin 1957 og 1987.
Halldór lést árið 1998 en Auður bjó áfram á Gljúfrasteini til ársins 2002. Þá keypti íslenska ríkið Gljúfrastein og listaverkin en Auður gaf allt innbú hússins. Í september 2004 var húsið opnað sem safnið Gljúfrasteinn - hús skáldsins eftir viðhald og hefur verið opið gestum síðan þá.
Húsið er í nánast upprunalegu ástandi og í því má finna ýmsa áhugaverða muni úr eigu Halldórs og Auðar, til að mynda allt bókasafn Halldórs. Á Gljúfrasteini má einnig finna listaverk eftir helstu listamenn tuttugustu aldarinnar, listamenn á borð við Jóhannes Kjarval, Nínu Tryggvadóttur, Louisu Matthíasdóttur, Svavar Guðnason, Karl Kvaran og Ásmund Sveinsson. Einnig er hægt að sjá þar verk eftir danska málarann og myndhöggvarann Asger Jorn og norska málarann Jakob Weidemann.
Flikrur
Flikrur (fræðiheiti: Rhizocarpon) eru ættkvísl fléttna af flikruætt. 27 tegundir flikra voru skáðar á Íslandi árið 2009.
Tegundir á Íslandi
Listinn er byggður á skrá yfir fléttur á Íslandi frá árinu 2009 nema annað sé tekið fram. Íslensk heiti eru frá Herði Kristinssyni.
Austurför Kýrosar
Í Persaveldi slógust bræðurnir Kýros yngri og Astaxerxes II um völdin. Kýros ætlaði sér að ná völdum af Artaxerxesi og réð tíu þúsund gríska málaliða í þeim tilgangi. Xenofon var með þeim í för. Í orrustunni við Kunxa höfðu Grikkirnir betur en Kýros lét lífið. Grísku málaliðarnir höfðu því enga ástæðu til þess að dvelja í Persaveldi lengur. Flestir herforingjar Grikkja létu lífið, þ.á m. spartverski herforinginn Klearkos. Xenofon átti mikinn þátt í því að sannfæra Grikkina um að halda í norður í átt að Svartahafi. Grikkir urðu oft að berjast á leiðinni en náðu að endingu að ströndum Svartahafs við mikinn fögnuð hermannanna sem hrópuðu θαλασσα, θαλασσα („hafið, hafið!“) Hafið merkti að þeir gætu loks komist heim til Grikklands.
Bjúgnefja
Bjúgnefja (Recurvirostra avosetta) er fugl í grípaættinni.
Austurför Kýrosar
Austurför Kýrosar kom út á íslensku árið 1867 í þýðingu Halldórs Kr. Friðrikssonar og Gísla Magnússonar.
Félagsvísindi
Félagsvísindi er flokkur vísindagreina sem fást við rannsóknir á samfélagi manna. Innan félagsvísinda eru þannig jafnan taldar greinar á borð við félagsfræði og mannfræði og eftir atvikum aðrar greinar eins og stjórnmálafræði, kynjafræði, sálfræði, lögfræði, viðskiptafræði, hagfræði, sagnfræði, landfræði og samskiptafræði. Stundum eru þessar síðarnefndu greinar þó taldar til annarra flokka eins og hugvísinda (t.d. sagnfræði) eða heilbrigðisvísinda (t.d. sálfræði). Félagsvísindi eru því regnhlífarhugtak yfir ýmsar greinar sem ekki teljast til náttúruvísinda og eiga það sameiginlegt að fjalla um manninn og mannleg samfélög. Upphaf félagsvísinda má rekja til félagsfræðinga 19. aldar eins og Auguste Comte, Émile Durkheim, Karl Marx og Max Weber.
Saga félagsvísinda
Félagsvísindi spruttu upp úr heimspeki upplýsingarinnar (einkum siðfræði manna á borð við Jean-Jacques Rousseau og Charles Fourier) eins og hún þróaðist á 19. öld undir áhrifum frá Frönsku byltingunni og iðnbyltingunni sem hvort tveggja hafði mikil áhrif á samfélags- og stjórnmálaþróun tímabilsins. Annar fyrirrennari félagsvísinda voru rannsóknir á lýðfræði og landfræði ríkja Evrópu og Norður-Ameríku í þágu stjórnsýslunnar á 18. og 19. öld. Fyrstu félagsvísindamennirnir hugðust beita vísindalegum aðferðum til að greina og leysa samfélagsvandamál í þágu framfara. Franski heimspekingurinn Auguste Comte var þannig bæði höfundur hugtaksins sociologie og pósitívismans. Það var þó einkum Durkheim sem gerði félagsfræði að formlegri vísindagrein, aðgreindri frá heimspeki, og skilgreindi hvað fælist í félagsfræðilegri aðferð.
Fljótlega greindust félagsvísindi í tvær meginstefnur: annars vegar rannsóknir á stórum heildum með aðferðum tölfræði í anda pósitívisma Comtes og Durkheims (megindlegar rannsóknir), og hins vegar rannsóknir á félagslegum fyrirbærum með túlkun og gagnrýni í anda Webers (eigindlegar rannsóknir).
Munhwa Broadcasting Corporation
thumb|250px| Munhwa Broadcasting Corporation (MBC) er suður-kóreskt fjölmiðlafyrirtæki.
Bera
Bera getur átt við:
Hafiz
Hafiz aða Hafez (arabíska: حافظ ḥāfiẓ), sem bókstaflega þýðir 'verndari', er nafngift múslima á þeim sem hafa lært Kóraninn algjörlega utanbókar á arabísku.
Hefðin að læra Kóraninn utanbókar á rætur allt til upphafs íslam. Mikilvægasta ástæðan fyrir þessari hefð er nauðsyn þessa að vernda innihald Kóransins. Ef öll skrifuð eintök Kóransins væru eyðilögð mundi hafiz geta sagt fram textan orðréttan úr minni. Í upphafi íslam var Kóraninnn oft í hættu og gerði hafiz-hefðina nauðsynlega.
Huffaz (fleirtala) eru haldnir í hávegum í söfnuðum múslima og er titillinn "hafiz" notaður fyrir framan nafn þeirra. Flestir huffaz hafa stundað nám í sérstökum Kóran-skólum, sem á arabísku eru nefndir madrasah. Til að fá hugmynd um hvað þarf að gera til að verða hafiz má nefna nokkrar tölur. Kóraninum er skift í 114 súrur (kafla) sem þær skiftast í 6236 vers (sem samanstanda af um það bil 80 000 orðum eða 330 000 bókstöfum á arabísku). Giskað er á að nú séu um það bil 10 milljónir huffaz í heiminum.
Heilabólga
Heilabólga er bólga í heilanum, sem getur verið af völdum ýmiss konar veiru- eða bakteríusýkingar. Meðal einkenna eru höfuðverkur, hiti, slappleiki, þreyta og ógleði, jafnvel skjálfti, krampi, lömun, ofskynjun og minnistap.
Síðjúratímabilið
thumb|right|[[Gíraffaeðla frá síðjúratímabilinu.]] Síðjúratímabilið er síðasti hluti júratímabilsins og nær frá því fyrir 163,5±1 til 145±0,8 milljón árum. Á þessum tíma hafði risameginlandið Pangea klofnað í Lárasíu í norðri og Gondvana í suðri. Við þetta myndaðist Atlantshafið.
Dólómítafjöll
thumb| Rósagarðurinn (ítalska: Catinaccio) er í Dólómítafjöllum á milli Tierser Tal og Eggental í Suður-Týról og Fassa-dalsins í Trentino. Hann sést vel frá borginni Bolzano, Sella, Latemar.
Dolomiti Bellunesi-þjóðgarðurinn og önnur vernduð svæði eru innan Dólómítanna. Árið 2009 voru fjöllin sett á heimsminjaskrá UNESCO. Þau eru þekkt fyrir hvassa tinda sína.
Átta háfjallagönguleiðir (ítalska: alte vie) eru um fjöllin. Það tekur um viku að ganga allar leiðirnar og eru fjallaskálar (ítalska: rifugi) á leiðinni.
Dólómítafjöll draga nafn af dólómít, helstu steintegund þeirra. Hún fékk nafn eftir franska jarðfræðingnum Dieudonné Dolomieu (1750 -1801) sem fyrstu greindi steintegundina árið 1791 eftir rannsóknir sínar í Ölpunum.
Dólómít byggir á gömlum kóralrifum og marmarahvít gnæfa þau upp úr fjallgarðinum og þegar sólin sest slær á þau purpurarauðum bjarma. Jarðmyndanir úr kalksteini má finna í Dólómítafjöllum
Hvalveiðar
Nú á dögum eru hvalveiðar stundaðar af nokkrum ríkjum:
Sigurður Grétar Guðmundsson
Sigurður Grétar Guðmundsson (fæddur að Sand­hóla­ferju í Rangárþingi 14. októ­ber 1934, lést 10. september 2013) var pípulagnameistari, félagsmálafrömuður og rithöfundur.
Hvalveiðar
Hvalveiðar erlendra manna við Ísland
Hvalir voru verðmætt veiðifang frá því að Ísland tók að byggjast. Framan af voru hvalveiðar Íslendinga tækifærisveiðar fremur en atvinnuveiðar. Íslendingar nýttu að mestu hvalreka og veiddu aðeins hvali í litlum mæli fram á 20. öld. Lengst af voru það erlendar þjóðir sem veiddu hvali í atvinnuskyni við Íslandsstrendur. Fyrst voru það Baskar og Hollendingar á 17. öld og síðan Norðmenn 200 árum seinna. Íslendingar fóru hins vegar ekki að veiða hvali í atvinnuskyni fyrr en eftir fyrri heimsstyrjöldina.
Hvalveiðar erlendra manna á tímabilinu 1600-1915 hafði áhrif á íslenskt samfélag. Gátu Íslendingar til að mynda stundað ólöglega verslun við erlenda hvalveiðimenn á tímum einokunarinnar og kynntu Baskar og Hollendingar Íslendingum meðal annars fyrir tóbaksreykingum. Þegar Norðmenn hófu hvalveiðar við Ísland á 19. öld kenndu þeir Íslendingum t.d. að reka stórútgerð. Þeir höfðu jafnframt menningarleg og pólitísk áhrif á líf fólks á Íslandi.
Aðalgrein Áhrif erlendra hvalveiðimanna á íslenskt samfélag, 1600-1915
Hvalveiðar Baska og Hollendinga á 17. öld
Áður fyrr var talið að erlendir hvalveiðimenn höfðu ekki byggt landstöðvar á Íslandi og stundað þar lýsisbræðslu. Fornleifarannsóknir hafa þó sýnt að Baskar reistu að minnsta kosti þrjár slíkar á Vestfjörðum á 17. öld, það er á Kóngsey, Strákatanga og Strákey. Á árunum 2005-2010 fór fram fornleifauppgröftur á hvalstöðinni á Strákatanga og fannst þar mikið magn tóbakspípa. Gefur það til kynna að erlendu hvalveiðimennirnir á Strákatanga hafi flutt inn tóbak og selt Íslendingum á 17. öld.
Aðalgrein Hvalstöðin á Strákatangi thumb|Hvalbein neðansjávar við hvalstöð Norðmanna á Dvergasteinseyri í Álftafirði.|275x275dp
Hvalveiðar Norðmanna á 19. öld
Norðmenn hófu hvalveiðar við Ísland árið 1883. Fyrst byggðu þeir átta hvalstöðvar á Vestfjörðum. Á liðlega einum áratugi áttu þeir eftir að ganga svo nærri hvalstofninum við Vestfirði að fáir voru eftir á miðunum svo að þeir færðu sig um set til Austurlands í von um betri veiðar. Búseta norsku hvalveiðimannanna var þó ætíð umdeild og voru stórhvalaveiðar bannaðar á Íslandi árið 1915 þegar ljóst þótti að hvalstofninn væri að hverfa sökum veiða Norðmanna.
Aðalgrein Hvalveiðar Norðmanna við Vestfirði á 19. öld
Heimildir
Caroline Paulsen, Magnús Rafnsson og Ragnar Edvardsson. (2008). ''Foreign Whaling in Iceland: Archaeological Excavations at Strákatangi in Hveravík, Kaldrananeshreppi 2007. Data Structure Report.'' NV nr. 5-08. Bolungarvík: Náttúrustofa Vestfjarða.
Gylfi Björn Helgason. (2015). [https://www.academia.edu/20122272/Hvalvei%C3%B0ar_Nor%C3%B0manna_vi%C3%B0_Vestfir%C3%B0i_%C3%A1_19._%C3%B6ld Hvalveiðar Norðmanna við Vestfirði á 19. öld]. Bolungarvík: Rannsóknasetur Háskóla Íslands á Vestfjörðum.
Æfingar tunglfara í Þingeyjarsýslum
Æfingar Apollo tunglfara í Þingeyjarsýslum fóru fram á sjöunda áratug 20. aldar. Þá sendi Geimferðastofnun Bandaríkjanna tvo hópa væntanlegra Apollo tunglfara til æfinga og þjálfunar í jarðfræði á jarðfræðilega virkum svæðum í Þingeyjarsýslum. Fyrri hópurinn kom til Íslands sumarið 1965 og síðari hópurinn sumarið 1967. Markmið æfinganna á Íslandi var að auka skilning tunglfaranna á jarðfræði, svo þeir gætu valið betur þau sýni sem þeir fluttu heim frá Tunglinu.
Hvalveiðar
Heimildir
Ragnar Edvardsson. (2015). The Strákatangi Whaling Project in Strandasýsla: An Archaeological Site in the Westfjords. Í Xabier Irujo og Viola G. Miglio (ritstj.), Basque Whaling in Iceland in the XVII Century: Legal Organization, Cultural Exchange and Conflicts of the Basque Fisheries in the North Atlantic (bls. 319-344). Santa Barbara: University of California.
Trausti Einarsson. (1987). Hvalveiðar við Ísland 1600-1939. Í Bergsteinn Jónsson (ritstj.), ''Studia historica: 8. bindi''. Reykjavík: Bókaútgáfa Menningarsjóðs.
Æfingar tunglfara í Þingeyjarsýslum
Æfingunum eru gerð skil á sýningu í Könnunarsögusafninu á Húsavík. Meðal tunglfara sem æfðu í Þingeyjarsýslum voru Bill Anders sem fór í fyrsta mannaða flugið umhverfis tunglsið árið 1968 og Neil Armstrong sem varð fyrstur manna til að stíga fæti á Tunglið árið 1969.
Hvalveiðar
Ítarefni
Fornleifur. (2014, 3. febrúar). [http://fornleifur.blog.is/blog/fornleifur/entry/1352233/ Hvalasaga - 1. hluti]. Sótt 2. maí 2016 af  http://fornleifur.blog.is/blog/fornleifur/entry/1352233/.
Æfingar tunglfara í Þingeyjarsýslum
Nautagil
Meðal þeirra staða sem tunglfararnir æfðu á var nafnlaust gil sunnan við Drekagil. Jarðfræðingarnir Sigurður Þórarinsson og Guðmundur E. Sigvaldason gáfu gilinu nafnið Nautagil, en þar hafa aldrei verið naut. Nafnið er dregið af enska orðinu Astronaut og er gilið því kennt við æfingar tunglfaranna.
Hvalveiðar
Ítarefni
Ragnar Edvardsson og Magnús Rafnsson. (2011). Hvalveiðar útlendinga á 17. öld: Fornleifarannsóknir á Strákatanga 2005-2010. Árbók Hins íslenzka fornleifafélags 2011, 145-166.
Smári Geirsson. (2015). Stórhvalaveiðar við Ísland til 1915. Reykjavík: Sögufélag.
Harald G. Haraldsson
Harald G. Haraldsson (f. 1. september 1943) er íslenskur leikari.
Handknattleiksárið 1996-97
1. deild
Knattspyrnufélag Akureyrar varð Íslandsmeistari í meistaraflokki karla í fyrsta sinn í sögunni eftir sigur á Aftureldingu í úrslitaeinvígi. Keppt var í tólf liða deild, en átta efstu lið fóru í úrslitakeppni með útsláttarfyrirkomulagi. Alfreð Gíslason lauk ferli sínum sem þjálfari KA á titli, en að tímabilinu loknu hélt hann til starfa í Þýskalandi.
Úrslitakeppni 1. deildar
8-liða úrslit
Undanúrslit
2. deild
Víkingar sigruðu í 2. deild og fóru upp ásamt Breiðabliki. Leikið var í ellefu liða deild með tvöfaldri umferð.
Bikarkeppni HSÍ
Haukar sigruðu í bikarkeppninni eftir úrslitaleik gegn KA.
8-liða úrslit
Undanúrslit
Þjóðarminnismerki (Bandaríkin)
Þjóðarminnismerki eða National Monument (enska) er í Bandaríkjunum verndað svæði vegna sérstöðu sinnar og er svipað og þjóðgarður nema oft minna að umfangi og kann að vera menningar- og sögulegar minjar. Hugmyndin að því er frá 1906 þegar Hið svokallað Antiquities Act var sett á fót til að vernda rústir og muni frumbyggja. Einnig var þar heimild til að vernda svæði vegna vísindalegrar sérstöðu. Stuðlabergið í Devils Tower var af þeim sökum verndað af Theodore Roosevelt, forseta, sama ár. Miklagljúfur var verndað árið 1908. Sumir þjóðgarða Bandaríkjanna hafa áður verið þjóðarminnismerki. Til dæmis breytti Jimmy Carter, forseti, fjölmörgum slíkum svæðum í Alaska yfir í þjóðgarða árið 1980.
Handknattleiksárið 1996-97
Evrópukeppni meistaraliða
Valsarar kepptu í Evrópukeppni meistaraliða, en féllu úr leik í 1. umferð.
Þjóðarminnismerki (Bandaríkin)
Þjóðarminnismerkjum getur verið stjórnað af eftirfarandi stofnunum: National Park Service, United States Forest Service, United States Fish and Wildlife Service og Bureau of Land Management. Þau eru nú 129 talsins (2021).
Tengill
[https://www.visindavefur.is/svar.php?id=6122 Vísindavefur - Hvenær hófst náttúruvernd og hver er megintilgangurinn með henni? ]
Handknattleiksárið 1996-97
Evrópukeppni meistaraliða
1. umferð
Evrópukeppni bikarhafa
KA keppti í Evrópukeppni bikarhafa og komst í 8-liða úrslit.
1. umferð
8-liða úrslit
Evrópukeppni félagsliða
Stjarnan keppti í Evrópukeppni félagsliða og komst í 8-liða úrslit.
1. umferð
16-liða úrslit
8-liða úrslit
Borgakeppni Evrópu
1. umferð
16-liða úrslit
1. deild
Haukar urðu Íslandsmeistarar í meistaraflokki kvenna. Keppt var í einni níu liða deild með tvöfaldri umferð. Átta efstu liðin fóru í úrslitakeppni með útsláttarfyrirkomulagi.
Úrslitakeppni 1. deildar
Úrslit
Bikarkeppni HSÍ
Haukar sigruðu í bikarkeppninni eftir úrslitaleik gegn Val.
1. umferð
Úrslit
Evrópukeppni
Ekkert íslenskt félag tók þátt í Evrópukeppni í kvennaflokki þetta árið.
Viking Society for Northern Research
thumb|right|400px|Frá [[alþingi á Þingvöllum. Hluti málverks eftir W. G. Collingwood.]] Viking Society for Northern Research – eða Víkingafélagið í London – var stofnað í London 1892 og hét þá Orkney, Shetland and Northern Society eða The Viking Club. Félagið helgar sig rannsóknum og kynningu á bókmenntum og menningu Norðurlanda á miðöldum, og er einnig samfélag fræðimanna og áhugamanna um efnið. Einkum er sjónum beint að menningartengslum Norðurlanda við Bretlandseyjar. Félagið, sem er helsti vettvangur norrænufræðinga á Bretlandseyjum, hefur birt fræðirit, útgáfur og þýðingar á fornritum (einkum íslenskum), og gefið út tímaritið Saga-Book frá 1895.
Söguágrip
Árið 1902 var nafni félagsins breytt í The Viking Club eða Society for Northern Research og árið 1912 í Viking Society for Northern Research. Félagið varð brátt betur þekkt fyrir fræðastarfsemi en veislugleði, sem í upphafi var annar tilgangur þess. Félagslega þættinum var þó haldið við, einkum í árlegum kvöldverði („annual dinner“), sem hefur haldist til þessa dags, með nokkrum hléum.
Tímaritið Saga-Book kom fyrst út 1895, og fyrsta bindi Old-Lore Miscellany 1907–1908. Árið 1902 var hafin útgáfa á þýðingum fornrita, og sáu þeir William G. Collingwood og Jón Stefánsson um fyrsta bindið: The Life and Death of Kormac the Skald, með fallegum myndskreytingum Collingwoods. Ritröð með textaútgáfum hófst 1935 með Gunnlaugs sögu ormstungu.
Víkingafélagið spratt upp úr hinni rómantísku sýn á víkingaöldina, sem varð áberandi á Viktoríutímabilinu. W. G. Collingwood, prófessor í myndlist, sem þýddi og myndskreytti íslensk fornrit, gaf félaginu olíumálverk sitt, Alþing hið forna á Þingvöllum, og var það hengt upp í fundarherberginu. Eftir að félagið var stofnað varð það samkomustaður helstu norrænufræðinga sem búsettir voru á Bretlandseyjum. Meðal virkustu félagsmanna á fyrstu árunum voru: William Morris, Eiríkur Magnússon og Frederick York Powell, og meðal þeirra sem héldu svo áfram útgáfustarfsemi, fyrirlestrum og ráðstefnum voru Gabriel Turville-Petre, J.R.R. Tolkien, og Ursula Dronke, svo að einhverjir séu nefndir. Peter Foote var einn af forystumönnum félagsins eftir 1952, m.a. forseti þess 1974–1976 og 1990–1992.
Árið 1917 var Víkingafélagið beðið um aðstoð við að koma á fót norrænudeild við Háskólann í London, þar sem félagið hélt fundi sína. Síðan þá hefur yfirmaður norrænudeildarinnar (nú Department of Scandinavian Studies við University College London) verið annar heiðursritari félagsins (Honorary Secretary). Víkingafélagið átti mjög gott bókasafn á sínu fræðasviði, sem var árið 1931 sameinað bókasafni University College London, þegar félagið fékk framtíðar fundaraðstöðu þar. Bókasafnið eyðilagðist nær alveg í eldsvoða 1940, í loftárásum Þjóðverja, en hefur nú verið byggt upp aftur.
Árið 1962 gaf B. E. Coke ofursti sjóð til minningar um eiginkonu sína, og var þá stofnað til fyrirlestrahalds við University College: The Dorothea Coke Memorial Lectures, fyrst 1963, þegar G. N. Garmonsway flutti fyrirlestur um Knút ríka og stórveldi hans – „Canute and His Empire“; þeir eru prentaðir. Félagið hefur einnig aðstoðað við útgáfu á ritum Víkingaþinganna (Proceedings of the Viking Congress) frá því sjötta 1969.
Útgáfustarfsemi
Sjá nánar á vefsíðu félagsins, þar sem er listi yfir þau rit sem fáanleg voru 2007. Mörg af ritum félagsins eru ætluð námsmönnum eða enskumælandi áhugamönnum um norræn fræði.
Swarthmore-háskóli
Rúmlega fimmtánhundruð nemendur stunda grunnnám við skólann.
Oosterend
thumb|right|250px|Oosterend Oosterend er bær á eyjunni Texel í Hollandi. Þar búa 1.200 manns (2002).
Preston
thumb|Preston Flag Market.
Skoðun
Skoðun er í heimspeki venjulega skilgreind sem sannfæring án sannreynslu eða staðfestingar, þ.e. þegar maður heldur að eitthvað sé satt án þess að vita það. Skoðun, í þessum skilningi, er þess vegna íbyggið viðhorf, þar sem hún er fólgin í því viðhorfi til tiltekinnar staðhæfingar að staðhæfingin sé sönn.
Preston
Preston er borg í Lancashire á Norðvestur-Englandi við Ribble ána. Hún öðlaðist borgarréttindi árið 2002 og varð fimmtugasta borg Bretlands. Preston er á sama borgarsvæði með Chorley og Leyland. Fólksfjöldi var 123.000 árið 2011. Preston er hluti af lofthjúpsjarðariðnaði með tveimur verksmiðjum BAE Systems.
Skoðun
Skoðun í þekkingarfræði
Af því að skoðun er venjulega sögð vera það að halda að eitthvað sé satt án þess að vita það, er stundum litið svo á að þegar maður veit eitthvað, þá sé það ekki skoðun manns. Þetta kann hins vegar að vera villandi því þetta gefur til kynna að skoðun og þekking séu ósamrýmanlegar. Til að komast hjá þessu mætti segja að þegar maður veit eitthvað, þá sé það ekki einungis skoðun manns.
Preston
Knattspyrnufélag borgarinnar er Preston North End.
Skoðun
Skoðun í þekkingarfræði
Í þekkingarfræði er skoðun yfirleitt talin liggja til grundvallar þekkingu og er þá þekking skilgreind sem sönn, rökstudd skoðun. Það er að segja, maður veit að P (þar sem P stendur fyrir hvaða staðhæfingu sem vera skal) ef:
Preston
Preston er vinaborg eftirfarandi borga:
Skoðun
Skoðun í þekkingarfræði
Til að varpa ljósi á þetta má hugsa sér tvo menn sem báðir telja að það sé rigning úti. Segja má að báðir hafi þá skoðun að það sé rigning úti. En annar þeirra telur að það sé rigning úti vegna þess að fyrr um daginn var þungskýjað og leit út fyrir að það myndi ef til vill rigna; hann hefur aftur á móti ekki athugað málið. Hinn telur að það sé rigning úti af því að hann sá það út um gluggann. Í þessu tilviki hafa báðir þá skoðun að það sé rigning úti (af því að báðir telja að það sé rigning úti) og það er í báðum tilvikum satt. En sá síðarnefndi hefur fengið staðfestingu á að það rigni, því hann sá það út um gluggann; sá fyrrnefndi hefur hins vegar ekki sannreynt að það sé rigning úti og veit því ekki að það sé rigning úti þótt hann haldi það og það sé satt. Það sem annar maðurinn heldur að sé satt, það veit hinn. Viðfang þekkingar hins síðarnefnda og skoðunar hins fyrrnefnda - nefnilega staðhæfingin að það sé rigning úti - er það sama; og inntakið - að staðhæfingin sé sönn - er einnig það sama. Munurinn er fólginn í réttlætingunni.
Skoðun í hversdagsmáli
Í hversdagsmáli er orðið „skoðun“ stundum skilið öðrum, víðari skilningi þar sem skoðun er ekki síður talin vera persónulegt mat eða viðhorf sem er hvorki satt eða ósatt.
Tenglar
اعتقاد Hit 信仰
Neil Patrick Harris
Neil Patrick Harris (fæddur 15. júní 1973) er bandarískur leikari og töframaður. Hann er þekktastur fyrir aðalhlutverkin í Doogie Howser, M.D., sem og kvennabósinn Barney Stinson í How I Met Your Mother. Einnig er hann þekktur fyrir leik sinn í Harold & Kumar-myndunum þar sem hann leikur sjálfann sig. Hann var einnig kynnirinn á 61 Tony Verðlaununum sunnudaginn 26. apríl 2009.
Ferill
Harris byrjaði ferill sinn sem barnaleikari og var hann uppgvötaður af Mark Medoff í leiklistarbúðum í Las Cruces í New Mexico. Medof fékk hann til að leika í myndinni Clara's Heart árið 1998 með Whoopi Goldberg og fékk hann Golden Globe tilnefningu. Árið 1998 lék hann einnig í Purple People Eater, sem var barna-fantasía. Árið eftir náði hann aðalhlutverki í Doogie Howser, M.D., og var hann aftur tilnefndur til Golden Globe verðlaunanna. Eftir að fjórða þáttaröð Doogie Howser endaði árið 1993, lék Harris nokkur gestahlutverk í sjónvarpi, áður en hann tók að sér hlutverk í kvikmynd sem fullorðinn maður í myndinni Animal Room. Síðan þá hefur kvikmyndaferill hanns innhaldið aukahlutverk í myndum eins og The Next Best Thing, Undercover Brother, Starship Troopers og svo í Harold & Kumar Go to White Castle og Harold & Kumar Escape from Guantanamo Bay en í báðum myndunum lék hann uppdópaðan, og tilbúna útgáfu af sjálfum sér.
Frá 1999 til 2000 lék Harris með Tony Shalhoub í grínþættinum Stark Raving Mad, sem entist í 22 þætti. Hann hefur leikið aðalhlutverk í fjórum myndum.
Árið 2004 lék hann tvöfalt hlutverk í Balladeer og Lee Harvey Oswald á Broadway í tónlistarútgáfu af Assassins. Hann söng einnig hlutverk Charles (fyrst leikinn af Anthony Perkins) í upptöku Nonesuch í Evening Primrose. Hann hefur einnig leiki Mark Cohen í söngleiknum RENT. Núverandi hlutverk Neils er Barney Stinson í gamanþættinum How I Met Your Mother, kvennabósa sem færði honum Emmy-tilnefningar árin 2007 og 2008.
26. apríl 2009 var Harris kynnir á 7. árlegu Land-verðlaununum.
Harris var kynnir á 63 Tony-verðlaununum 7. júní 2009. Hann verður einnig kynnir á Primetime Emmy-verðlaununum þann 20. september 2009.
Harris mun leika í myndinni Beastly, með Alex Pettyferog Vanessu Hudgens. Hann mun leika blindan leiðbeinanda í skólanum. Myndin á að koma út 30. júlí 2010.
Einkalíf
thumb|Harris ásamt eiginmanni sínum [[David Burtka.]] Í nóvember 2006 eftir að spurst hafði út um rómantískt samband á milli Harris og leikarans David Burtka á netinu, kom Harris út úr skápnum í People. Hann hafði verið samkynhneigður í einkalífinu og í leikhúsinu, en sagði, „Fjölmiðlar hafa alltaf verið góðir við mig, og þar til nýlega hafði ég átt nokkuð eðlilegt líf. En núna virðist það vera svo að áhugi á einkalífi mínu og samböndum hafi aukist. Svo, í staðinn fyrir að hunsa þá sem vilja birta skoðanir sínar án þess að tala við mig, mun ég vera tilbúinn til þess að svara öllum sögusögnum og þh. og er ég nokkuð stoltur af því að segja að ég er mjög hamingjusamur samkynhneigður maður og lifi lífi mínu til hins fyllsta og finnst ég vera mjög heppinn að vinna með frábæru fólki í bransa sem ég elska“.
Híeron (Xenofon)
Híeron er rit eftir forngríska rithöfundinn Xenofon í formi samræðu milli Híerons, harðstjóra í Sýrakúsu, og skáldsins Símonídesar frá Keos. Xenofon færir rök fyrir því að harðstjórinn sé í engu hamingjusamari en óbreyttur borgari.
Neil Patrick Harris
Einkalíf
Harris og Burtka komu samn á Emmy-verðlaunahátíðina í september 2007 sem opinbert par í fyrsta skipti. Neil og David hafa verið saman síðan í apríl 2004. Harris hefur talað um Burtka sem „betri helming sinn“ og „frábæran kokk“. 8. sepetmber, árið 2014 tilkynnti Harris að hann og Burtka hefðu gengið í hjónaband. Athöfnin átti sér stað á Ítalíu helgina áður.
Harris er aðdáandi töfrabragða og er sjálfur töframaður eins og persónan hans í How I Met Your Mother. Hann vann töfraverðlaun Tannen's Magic Louis árið 2006 og hélt World Magic-verðlaunin árið 2008.
Alsírska karlalandsliðið í handknattleik
Alsírska karlalandsliðið í handknattleik er landslið Alsír í handknattleik og er undir stjórn Handknattleikssambands Alsír.
Acer leipoense
Acer leipoense er lauftré af ættkvísl hlyna (Acer) sem upprunnið frá Kína (suðvestur Sichuan). Það getur orðið að 8 m hátt.
Vatnaskógur
Vatnaskógur er æskulýðsmiðstöð KFUM við Eyrarvatn í Svínadal í Hvalfjarðarsveit. Þar eru sumarbúðir.
Sogn og Firðafylki
thumb|100px|right|Skjaldarmerki fylkisins thumb|right|Staðsetning fylkisins thumb|Hurrungane eru fjallatoppar sem ná frá 2200 til 2400 metra hæð. Sogn og Firðafylki (norska: Sogn og Fjordane) er fylki í Vestur-Noregi, 18.623 km² að stærð og íbúarnir eru um það bil 110.000 (2019). Stærsti bærinn í fylkinu er Førde með um 8800 íbúa. Höfuðstaður fylkisins er Leikanger, með um 2500 íbúa. Fylkið er í landshlutanum Vesturland.
Landstjóri
Landstjóri er embættismaður (venjulega hluti framkvæmdavaldsins) í stjórn nýlendu eða yfirráðasvæðis sem ekki nýtur fulls sjálfstæðis. Landstjóri heyrir venjulega undir þjóðhöfðingja ríkisins og er fulltrúi hans.
Civilization
Civilization er nafn á röð tölvuleikja úr smiðju Sid Meier sem ganga út á það að skipuleggja menningarsamfélag og þróa það, eða m.ö.o. útbúa það svo það „standist raunir tímans“ (slagorðin á ensku eru: „Build an Empire to stand the test of Time“). Leikjaröðin er ein sú vinsælasta í röðum leikja sem ganga út á skipulagssnilli og herkænsku. Leikirnir eru fjórir en til er mikið magn aukapakka sem bæta við möguleikum við fyrri leiki (t.d. möguleikanum á netspilun, sem er reyndar innbyggður í þeim nýjasta).
Kazushi Kimura
Kazushi Kimura (fæddur 19. júlí 1958) er japanskur fyrrverandi knattspyrnumaður. Hann spilaði 54 leiki og skoraði 26 mörk með landsliðinu.
Margrét Sverrisdóttir (leikkona)
Margrét Sverrisdóttir leikkona tók við stjórn Stundarinnar okkar veturinn 2011 til 2012. Hún leikur álfinn Skottu og mun snúa aftur sem Skotta næsta haust.
Margrét er gift Oddi Bjarna sem er í hljómsveitinni Ljótu hálfvitarnir og prestur á Möðruvöllum. Hún útskrifaðist 2003 með BA-gráðu (Hons) í leiklist frá The Arts Educational School of Acting.
Hún er einn af fimm meðlimum í leikhópnum Umskiptingar sem hefur skrifað og sett upp leikritin Fram hjá rauða húsinu og niður stigann og Galdragáttin og þjóðsagan sem gleymdist.
Pontíus Pílatus
thumb|right|„Hvað er sannleikur?“ — Pílatus talar við Krist á málverki eftir [[Nikolai Ge (1890).]] Pontíus Pílatus var fimmti rómverski nýlendustjóri Júdeu frá AD 26–36.
Hann var skipaður í embætti af Tíberíus Rómarkeisara og er best þekktur í dag fyrir að dæma krossfestingu Jesú frá Nasaret.
Krásarbobbi
Krásarbobbi (fræðiheiti: Helix pomatia) er tegund stórra ætra snigla í lyngbobbaætt. Krásarbobbi er evrópsk tegund. Krásarbobbi er vel metinn til matar en er erfiður í ræktun. Hann er fágætur slæðingur í Reykjavík en hefur ekki fundist annars staðar á Íslandi.
Mótmælin í Íran 2022
Yfirlit
Jina Amini (öðru nafni Mahsa Amini, sem var persneskt nafn sem skráð var á vegabréf hennar samkvæmt írönskum lögum ) var 22 ára kona af kúrdneskum ættum. Hún var á ferðalagi í Teheran, höfuðborg Írans, í september 2022 þegar siðgæðislögregla ríkisins handtók hana fyrir meint brot hennar gegn lögum sem skylda konur til að bera hijab-slæður á almannafæri. Amini var með slæðu en hluti af hári hennar var sýnilegur og að mati siðgæðislögreglunnar var klæðaburður hennar „ósæmilegur“. Formlega átti að skikka Jinu Amini til að sækja námskeið um klæðaburð.
Amini féll í dá eftir handtöku hennar og lést þremur dögum síðar, þann 16. september 2022, á sjúkrahúsi í Teheran. Írönsk stjórnvöld fullyrtu að hún hefði fengið hjartaáfall sem leiddi til dauða hennar. Vitni og fjölskylda Amini fullyrða hins vegar að hún hafi verið barin til dauða og fæstir Íranar hafa tekið skýringar stjórnvalda trúanlegar.
Í ávarpi sem Ebrahim Raisi, forseti Írans, flutti þann 28. september sagði hann að öll þjóðin væri sorgmædd vegna andláts Jinu Amini en að stjórn hans gæti ekki leyft fólki að „trufla frið sam­fé­lags­ins með óeirð­u­m“. Í skjali sem lekið var til Amnesty International kom fram að yfirstjórn öryggissveita í Teheran hefði sent fyrirmæli til öryggissveita um allt landið þann 21. september um að tekið skyldi á mótmælendum með hörku. Þann 6. október töldu mannréttindasamtök að alls væru 156 látin vegna aðgerða stjórnvalda til að berja niður mótmælin. Þann 3. október flutti Ali Khamenei, æðstiklerkur Írans, ávarp þar sem hann sagði Bandaríkin og Ísrael hafa skipulagt mótmælin og hvatti öryggissveitirnar áfram.
Um fjórum dögum eftir upphaf mótmælanna höfðu írönsk stjórnvöld alfarið lokað á internetið og komið í veg fyrir að þjóðin hefði aðgang að vinsælum samskiptamiðlum eins og Instagram, Telegram og WhatsApp.
Mótmælin beindust í fyrstu að auknum mannréttindum og gegn kröfum stjórnvalda um að konur yrðu að bera hijab en hafa síðan í auknum mæli falið í sér kröfu um fall klerkastjórnarinnar og nýtt stjórnkerfi í Íran.
Þann 4. desember höfðu íranskir ríkisfjölmiðlar eftir ríkissaksóknara landsins að siðgæðislögreglan hefði verið tekin úr umferð og að stjórnvöld væru að endurskoða reglur um höfuðslæður kvenna. Í júlí næsta ár var siðgæðislögreglan hins vegar aftur tekin til starfa og farin að vakta klæðaburð kvenna.
Sting
thumb|200px|Sting
Gordon Matthew Thomas Sumner, CBE (fæddur 2. október 1951), betur þekktur sem Sting er enskur tónlistarmaður, söngvari, lagasmiður, aðgerðasinni, leikari og mannvinur. Áður en hann byrjaði að syngja einn var hann aðallagasmiður, aðalsöngvari og bassaleikari í hljómsveitinni The Police.
Tónlistarstíll Sting hefur verið breytilegur í gegnum feril hans og áhrif hafa verið m.a. frá djassi, reggí og klassískri tónlist. Sem sólótónlistarmaður og sem meðlimur í The Police hefur hann unnið sextán Grammy-verðlaun, þar á meðal ein fyrir bestu rokk hljómleikana árið 1981. Auk þeirra hefur hann verið tilnefndur til Óskarsverðlauna fyrir besta lag í kvikmynd. Hann er meðlimur í bæði Rock and Roll Hall of Fame og Songwriters Hall of Fame.
Uppeldisár
Sting fæddist í Wallsend, nálægt Newcastle-upon-Tyne í Norðaustur-Englandi. Hann var sá elsti fjögurra barna og foreldrar hans var Audrey og Ernest Matthew Sumner. Móðir hans var hárgreiðslumaður og faðir hans var mjólkurpóstur og verkfræðingur. Systkin hans heita Philip, Angela og Anita. Sem barn hjálpaði Gordon föður sínum oft með því að bera út mjólk og er talið er að „besti vinur“ hans var gamall spænskur gítar með fimm ryðgöðum strengum sem skilið var eftir af föðurbróður hans.
Hann fór í St. Cuthbert's High School í Newcastle-upon-Tyne. Oft tókst honum að komast inn í næturklúbbi eins og Club-A-Go-Go og þar horfði hann á flytjendur eins og Cream og Jimi Hendrix. Síðar höfðu þessir flytjendur áhrif á tónlist hans. Eftir að hann vann sem vagnstjóri, byggingaverkamaður og skattmaður fór hann í Northern Counties College of Education (nú heitir Háskólinn í Norðymbralandi) frá 1971 til 1974. Þar fékk hann kennsluréttindi og þá vann hann sem kennari í St. Paul's Middle School í Cramlington í tvö ár.
The Police
Sting flutti frá Sunderlandi til Lundúna janúar 1977. Strax eftir það stofnaði hann hljómsveitina The Police með Stewart Copeland og Henry Padovani (bráðum eftir það skildi Henry við hljómsveitina og þá varð Andy Summers meðlimur). Árin 1978–1983 gáfu þeir út fimm vinsælar hljómplötur og fengu sex Grammy-verðlaun. Þó að í fyrstu hefði pönk áhrif á tónlistarstíl hljómsveitarinnar byrjaði The Police að spila tónlist með áhrifum frá reggí og popp. Síðasta hljómsplata þeirra, Synchronicity, var gefin út árið 1983 og á henni var vinsælasta lag hljómsveitarinnar, „Every Breath You Take“. Samkvæmt Sting í heimildamyndinni Last Play at Shea ákvað hann að skilja við hljómsveitina á tónleikum 18. ágúst 1983 á Shea Stadium af því honum fannst að spila þar eins og „að fara upp á Everestfjall“. Þó að hljómsveitin skildi ekki opinberlega eftir útgáfu Synchronicity komu þeir sér saman að einbeita sér að eigin verkefnum sínum. Meðan árin liðu vísaði hann á bug að hljómsveitin ætlaði að koma aftur saman. Samt sem áður kom hljómsveitin aftur saman árið 2007 og fór á heimstónleikaferð.
Sem sólótónlistarmaður
Sting spilaði einn í fyrstu sinn september 1981 á tónleikum fyrir Amnesty International sem hétu The Secret Policeman's Other Ball þegar honum var boðið þangað af framleiðandanum Martin Lewis. Þar söng hann sólóútgafúr laganna „Roxanne“ og „Message in a Bottle“. Hann var líka aðalmaður í hljómsveit sem hét The Secret Police sem söng „I Shall Be Released“ eftir Bob Dylan. Meðal þeirra í hljómsveitinni var Eric Clapton, Jeff Beck, Phil Collins, Bob Geldof og Midge Ure. Allir þeirra nema Beck sungu síðar saman á Live Aid. Flutningur hans Stings var áberandi á hljómplötu og í kvikmynd tónleikanna og þetta beindi athygli að verkinu hans. Þátttaka hans í The Secret Policeman's Other Ball var byrjun tenglsa hans við stjórnmála- og samfélagshreyfingar. Árið 1982 gaf hann út sólósmáskífuna „Spread a Little Happiness“ sem var notuð í kvikmyndinni Brimstone and Treacle. Smáskífan var byggð á lagi úr söngleiknum Mr. Cinders eftir Vivian Ellis.
Níundi áratugurinn
thumb|250px|Sting á tónleikum árið [[1985.]] Fyrsta sólóhljómplata Stings, The Dream of the Blue Turtles, var gefin út árið 1985. Nokkrir djasstónlistarmenn unnu með honum á þessari plötu: Kenny Kirkland, Darryl Jones, Omar Hakim og Branford Marsalis. Plötunni fylgdi vinsæla smaskífan „If You Love Somebody Set Them Free“ og með henni var vinsælt lag „Another Day“. Smellirnir „Fortress Around Your Heart“ og „Love Is the Seventh Wave“ voru einnig á þessari plötu. Auk þeirra var lagið „Russians“ sem var byggt á lagi frá Liðsforinga Kijé eftir Sergei Prokofiev. Hljómplatan seldist mjög vel og varð innan árs platínuplata. Vegna þess var Sting tilkynndur til Grammy-verðlauna fyrir hljómplötu ársins. Í kvikmyndinni Bring on the Night sem var leikstýrt af Michael Apted er sagt frá stofnun djasshljómsveitarinnar og fyrstu tónleikum þeirra í Frakklandi.
Sama ár söng hann inngang og viðlag í „Money for Nothing“, brautryðjandi lag eftir Dire Straits. Hann söng lagið saman með Dire Straits á Live Aid á Wembley Stadium. Einnig söng hann lítið á hljómplötunni You're Under Arrest eftir Miles Davis. Hann var bakkrödd í laginu „The Promise“ eftir Arcadia á einustu hljómplötu þeirra So Red the Rose, og líka í lögunum „Take Me Home“ og „Long Long Way to Go“ eftir Phil Collins á hljómplötunni No Jacket Required. Hann vann líka að útgáfu lagsins „Mack the Knife“ á virðingarplötunni Lost in the Stars: The Music of Kurt Weill sem framkvæmd var af Hal Willner. Árið 1984 söng hann í laginu „Do They Know It's Christmas?“ með Band Aid fyrir lausn á fátækt í Afríku.
Sting gaf út ...Nothing Like the Sun árið 1987 sem innihélt smellina „We'll Be Together“, „Fragile“, „Englishman in New York“ og „Be Still My Beating Heart“ sem var tileinkað móður hans, er var nýdáin. Hún varð 2× platínuplata. Lagið „The Secret Marriage“ á þessari plötu var byggt á melódíu eftir þýska tónskáldið Hanns Eisler, og „Englishman in New York“ fjallar um sérvitra skifarann Quentin Crisp. Heiti hljómplötunnar er tekið frá Sonnettu 130 eftir William Shakespeare.
Tíundi áratugurinn
Árið 1991 gaf Sting út hljómplötuna The Soul Cages sem var tileinkuð föður sínum. Á hljómplötunni var smellurinn „All This Time“ sem náði fimmta sæti í popptopplista Bandaríkjanna, og „The Soul Cages“ sem vann Grammy-verðlaun. Með tíð og tíma varð hún platínuplata. Árið eftir giftist hann henni Trudie Styler og honum var veitt heiðursnafnbót í tónlist frá Háskólanum í Norðymbralandi. Árið 1991 söng Sting á hljómplötunni „Two Rooms: Celebrating the Songs of Elton John & Bernie Taupin“ sem var tileinkuð þeim Elton John söngvara og Bernie Taupin lagahöfundi. Fyrir þessa hljómplötu söng hann „Come Down in Time“ og á henni voru nokkur önnur lög eftir John og Taupin sem aðrir flytjendur sungu. Hún var gefin út 22. október 1991 af Polydor. Sama ár var tekið upp upptöku af Pétri og úlfinum eftir Prokofiev sem Sting sagði frá. Claudio Abbado og Evrópska kammerhljómsveitin spiliðu hana. Árið 1993 gaf hann út Ten Summoner's Tales sem varð 3× platínuplata innan árs. Sama ár var hljómplatan tilkynnd til Mercury-verðlaun og aftur til Grammy-verðlauna fyrir hljómplötu ársins 1994. Titill hljómplötunnuar er orðaleikur um eftirnafn hans „Sumner“ og The Summoner's Tale, ein Kantaraborgarsaganna. Smáskífan „Fields of Gold“ náði vinsældum útvarpi.
Síberíuflæðibasaltið
thumb|300px|Kort af Síberíuflæðibasaltinu
Síberíuflæðibasaltið (rússneska: Сибирские траппы, Sibirskije trappy) er stórt eldvirknisvæði, eða flæðibasaltsvæði í Síberíu í Rússlandi. Hin mikla eldvirkni sem myndaði svæðið (og sem er einn stærsti þekkti eldvirkniatburður síðustu 500 milljón ára jarðsögunnar) varði í milljón ár og náði yfir skilin á milli jarðsögutímabilanna Perm og Trías fyrir um 251-250 milljónum ára.
Landfræðileg útbreiðsla
Gríðarlega rúmmálsmikil hraunlög breiddust yfir stórt svæði hinnar fornu Síberíu í flæðibasaltatburði. Í dag er svæðið um 2 milljónir km2 (eða sambærilegt við Vestur-Evrópu að flatarmáli), en það hefur verið áætlað að upphafleg stærð svæðisins hafi verið allt að 7 milljónir km2. Talið er að upphaflegt rúmmál hraunanna hafi verið á bilinu 1 milljón til 4 milljónir km3.
Landfræðileg lega svæðisins er á milli 50° og 75° norðlægrar breiddar og 60° og 120° austlægrar lengdar.
Uppruni
Uppruna svæðisins hefur verið talið mega rekja til möttulstróks sem hafði áhrif á jarðskorpuna á svæðinu og braust í gegnum síberíska meginlandsskjöldinn, eða mega rekja til ferla sem tengjast reki jarðskorpufleka. Aðrar mögulegar ástæður hafa einnig verið nefndar en ennþá deila vísindamenn um uppruna Síberíuflæðibasaltsins.
Áhrif eldvirkni á lífkerfi jarðar
Sá mikli eldvirkniatburður sem myndaði Síberíuflæðibasaltið náði yfir Perm-Trías mörkin í jarðsögunni fyrir um 250 milljónum ára og er því nefndur sem möguleg ástæða fyrir Perm-Trías fjöldaútdauðanum. Þessi fjöldaútdauði sem er sá mesti í þekktri jarðsögu hafði áhrif á allt líf á jörðinni og er áætlað að um 90 % allra tegunda hafi dáið út. Það tók líf á landi að minnsta kosti 30 milljónir ára að ná sér að fullu af þeim umhverfisáhrifum sem mögulega hafa orðið vegna eldvirkninnar sem myndaði Síberíuflæðibasaltið.
Síberíuflæðibasaltið og myndun nikkels
Talið er að gosið hafi á svæðinu á mörgum gosopum á yfir milljón ára tímabili eða meira. Gosin urðu líklega austur og suður af Norilsk í Síberíu. Einstök gos gætu hafa látið frá sér meira en 2000 km3 af hrauni. Norilsk-Talnakh nikkel-kopar-palladíum málmgrýtið myndaðist í gosrásum í meginhluta flæðibasaltsins. Túfflög og gosmöl á svæðinu gefa til kynna að fjöldi stórra sprengigosa hafi orðið á sama tíma eða áður en basalthraunlögin mynduðust. Rýólít sem er súrt gosberg finnst einnig á svæðinu og gefur til kynna að sprengigos hafi átt sér stað.
William Wordsworth
thumb|right|William Wordsworth William Wordsworth (7. apríl, 1770 – 23. apríl, 1850) var enskt rómantískt skáld sem var, ásamt Samuel Taylor Coleridge, einn af upphafsmönnum stefnunnar. Þeir gáfu saman út ljóðasafnið Lyrical Ballads árið 1798 sem er af mörgum talið marka upphaf rómantíska tímabilsins.
Guðmundur Bragason
Guðmundur Bragason, fæddur 21. apríl 1967, er íslenskur fyrrum körfuknattleiksmaður og þjálfari. Hann lék lengst af með Grindavík þar sem hann varð Íslandsmeistari árið 1996.
Tampaflugvöllur
Tampaflugvöllur (enska: Tampa International Airport) (IATA: TPA; ICAO: KTPA) er í Tampa í Hillsborough-sýslu á Flórída í Bandaríkjunum og þjónar Tampaflóasvæðinu.
Guðmundur Bragason
Landsliðsferill
Guðmundur er leikjahæsti leikmaður íslenska landsliðsins í körfuknattleik en hann lék 164 leiki á árunum 1987 til 2003.
Tampaflugvöllur
Flugvöllurinn, sem upphaflega hét Drew Field, var lagður árið 1928 en 1935 opnaði Peter O. Knight-flugvöllur á Daviseyju og varð vinsælli. Í Síðari heimsstyrjöldinni var Tampaflugvöllur notaður sem herflugvöllur af Bandaríkjastjórn. Eftir styrjöldina varð flugvöllurinn aftur borgaralegur og flugfélögin fluttu sig þangað frá Peter O. Knight sem var orðinn alltof lítill. Alþjóðaflug hófst frá Tampaflugvelli árið 1950. Ný og miklu stærri flugstöð var opnuð árið 1971.
Guðmundur Bragason
Lið aldarinnar
Árið 2001 var Guðmundur valinn einn af 12 leikmönnum í liði tuttugusta aldarinnar í körfuknattleik.
Horst Köppel
Horst Köppel (fæddur 7. maí 1948) er þýskur knattspyrnumaður. Hann spilaði 11 leiki og skoraði 2 mörk með landsliðinu.
Gary Michael Heidnik
Gary Michael Heidnik (22. nóvember 1943 – 6. júlí 1999) var bandarískur morðingi frá Cleveland í Ohio sem fangaði, píndi og nauðgaði sex konum og hélt þeim fönguðum í kjallara á heimili sínu í Philadelphiu í Pennsylvaniu.
Honum gekk vel í skóla en hætti og gekk í bandaríska herinn og hvarf seinna frá hermennsku vegna geðrænna vandamála en hann greindist sem með geðklofa. Hann aflaði sér þá réttinda sem hjúkrunarfræðingur og stundaði háskólanám og starfaði sem geðhjúkrunarfræðingur en var rekinn vegna framkomu við sjúklinga. Á tímabilinu 1962 til 1987 var hann út og inn af geðsjúkrahúsum og reyndi þrettán sinnum að fremja sjálfsmorð. Móðir hans framdi sjálfsmorð 1970. Heidnik stofnaði trúarsöfnuðinn United Church of the Ministers of God árið 1971 og dafnaði söfnuður hans og óx og græddist fé og varð söfnuðurinn vel stæður. Heidnik kynntist konu frá Filippseyjum gegnum póstlistaþjónustu en hún skildi við hann eftir stutt samband.
Haverford-háskóli
thumb|right|250px|Founders Hall í Haverford-háskóla. Haverford-háskóli er einkarekinn háskóli í Haverford í Pennsylvaníu, úthverfi Philadelphiu.
Skólinn var stofnaður árið 1833.
Tæplega tólfhundruð nemendur stunda nám við skólann, allir í grunnnámi.
Bjarni Ármannsson
Bjarni Ármannsson (f. 23. mars 1968 á Akranesi) er íslenskur tölvunarfræðingur sem var bankastjóri Glitnis þar til í maí 2007 þegar Lárus Welding tók við af honum. Nafn hans hefur borið á góma eftir bankahrunið í lok árs 2008 enda var Glitnir fyrsti bankinn til að verða gjaldþrota. Í grein Sölva Tryggvasonar blaðamanns í DV kemur fram að miklar breytingar urðu í áherslum Glitnis eftir að Bjarni hætti þar störfum.
Bjarni vakti athygli fyrir starfslokasamning að fjárhæð 370 milljónir króna sem hann endurgreiddi í kjölfar bankahrunsins á Íslandi. Ári síðar í desember 2009, endurgreiddi hann yfirverð hlutafjár sem hann stjórn bankans greiddi fyrir bréf hans í bankanum við starfslok. Alls námu endurgreiðslur Bjarna tengd starfslokum hans 1.020 milljónum króna. Árni Tómasson, formaður skilanefndar Glitnis, hefur staðfest að Bjarni hafi endurgreitt umræddar rúmar 600 milljónir eftir að nefndin hótaði Bjarna að leita réttar síns fyrir dómstólum til að fá samningi Bjarna við fyrrverandi stjórn Glitnis um sölu hans í bankanum á yfirverði rift.
Bjarni var fyrstur þeirra sem komu að íslensku fjármálakerfi til að viðkenna mistök varðandi uppbyggingu kerfisins. Það gerði hann í grein í Fréttablaðinu 5. janúar 2008, þar sem í framhaldi af því fór hann í Kastljósviðtal þar sem hann baðst afsökunar og sagði frá endurgreiðslu starfslokasamnings. Bjarni kom einnig að fjárfestingu í Reykjavík Energy Invest í október 2007. Aðkomu hans þar lauk með þeim hætti að hann dró fjárfestingu sína til baka. Bjarni lauk B.Sc. í tölvunarfræði frá Háskóla Íslands árið 1990 og MBA-gráðu frá IMD í Sviss 1996.
Í Rannsóknarskýrslu um bankahrunið
Fjallað er um Bjarna Ármannsson á nokkrum stöðum í Rannsóknarskýrslu Alþingis um bankahrunið. Í 3. bindi kemur fram að meðalmánaðarlaun Bjarna hafi fimmfaldast á þremur árum, farið úr 9 milljónum kr. árið 2004 í rúmar 50 milljónir árið 2007.
Í Viðauka 1 - Siðferði og starfshættir í tengslum við fall íslensku bankanna 2008 er m.a. vitnað í John Quitter, bankamann í London, sem sagði að skort hefði á raunverulega reynslu íslenskra bankastjóra af „on the ground“ bankastarfsemi áður en þeir hófu störf. Bjarni varð forstjóri Fjárfestingarbanka atvinnulífsins aðeins tveimur árum eftir að hann lauk MBA-námi í Sviss.
Launakjör lykilstjórnenda í bankakerfinu breyttust mikið þegar Fjárfestingarbanki atvinnulífsins hf. var settur á laggirnar undir stjórn Bjarna Ármannssonar og kaupréttir og hlutabréfaeign stjórnenda tók að vekja athygli. Lífeyrisréttindi Bjarna þóttu einnig ríflegri en þekktust. Þessi þróun átti eftir að hafa víðtæk áhrif á viðskiptalífið og samfélagið allt.
Bjarni Ármannsson, Sigurjón Þ. Árnason, fyrrverandi bankastjóri Landsbankans og Jónas Fr. Jónsson, fyrrverandi forstjóri Fjármálaeftirlitsins voru saman í háskóla og stúdentapólitík. Jónas fullyrti fyrir rannsóknarnefnd Alþingis að þessi kunningjatengsl hefðu ekki veikt hann í starfi.